**La Truite** on vuonna 1982 ensi-iltansa saanut Joseph Loseyn ohjaama ranskalainen draamaelokuva, jonka pääosissa ovat Isabelle Huppert, Jean-Pierre Cassel, Daniel Olbrychski, Jacques Spiesser, Isao Yamagata ja Jeanne Moreau. Elokuva perustuu Roger Vaillandin samannimiseen romaaniin *La Truite* (1964), jonka pohjalta Joseph Losey ja Monique Lange laativat elokuvan käsikirjoituksen. Elokuvan tuottajana oli Yves Rousset-Rouard.

*La Truite* sai ensi-iltansa vuoden 1982 Venetsian elokuvajuhlilla, missä Joseph Losey oli pääkilpailussa parhaan elokuvan Kultaisen leijonan ehdokkaana. Elokuva sai yhden César-palkinnon kahdesta ehdokkuudestaan; Henri Alekan palkittiin parhaan kuvauksen Césarilla.

Juoni
-----

Frédérique (Isabelle Huppert) asuu ja työskentelee perheensä kalanviljelytilalla pienessä rannikkokaupungissa. Hän on vankina tylsässä avioliitossa, kunnes hän päättää jättää aviomiehensä, perheensä ja kotitilansa ja lähteä suureen maailmaan; hänen unelmanaan olisi työskennellä rahoitusalalla suurkaupungissa. Pian hän päätyy keskelle armotonta yritysmaailmaa, missä hän alkaa tehdä kauppaa seksipalveluista, jotta yritysten liiketoiminnat etenisivät nopeammin. Mitä syvemmälle Frédérique sekaantuu yritysmaailman monimutkaisiin liikeasioihin, sitä voimakkaammaksi käy hänen ikävänsä entistä, yksinkertaista elämäänsä kohtaan.

Näyttelijät
-----------

|  |  |  |
| --- | --- | --- |
|  Isabelle Huppert  | … |  Frédérique
  |
|  Jean-Pierre Cassel  | … |  Rambert
  |
|  Daniel Olbrychski  | … |  Saint-Genis
  |
|  Jacques Spiesser  | … |  Galuchat
  |
|  Isao Yamagata  | … |  Daigo Hamada
  |
|  Jeanne Moreau  | … |  Lou Rambert
  |
|  Lisette Malidor  | … |  Mariline
  |
|  Jean-Paul Roussillon  | … |  Verjon
  |
|  Roland Bertin  | … |  kreivi
  |
|  Alexis Smith  | … |  Gloria
  |
|  Craig Stevens  | … |  Carter
  |
|  Joseph Losey  | … |  cameorooli
  |

Julkaisu ja vastaanotto
-----------------------

*La Truite* sai ensi-iltansa Venetsian elokuvajuhlilla Italiassa 4. syyskuuta 1982. Elokuva sai ensi-iltansa Ranskassa 22. syyskuuta 1982, teatterilevityksestä vastasi Gaumont. Sen katsojamäärä oli teatterikierroksen aikana 249 686.

Rotten Tomatoes -sivuston mukaan 60 prosenttia kriitikoista on antanut elokuvalle positiivisen arvosanan 5,9/10 keskiarvolla. Keräys perustuu viiteen arviointiin. 389 käyttäjästä 42 prosenttia on antanut elokuvalle positiivisen arvosanan 3,2/5 keskiarvolla.

*La Truite* julkaistiin Yhdysvalloissa DVD:lle 2004 ja Ranskassa 2013.

Palkinnot ja ehdokkuudet
------------------------

| Palkinnot ja ehdokkuudet |
| --- |
| Palkinto | Kategoria | Ehdokas | Tulos |
| César | Paras kuvaus | Henri Alekan | Voitto |
| Paras lavastus | Alexandre Trauner | Ehdokkuus |
| Venetsian elokuvajuhlien Kultainen leijona | Paras elokuva | Joseph Losey | Ehdokkuus |
|

Lähteet
-------

1. 1 2 3 4 5  La Truite *UniFrance*. Viitattu 17.3.2017. (ranskaksi)
2. 1 2 3 4  La Truite *AlloCiné*. Viitattu 17.3.2017. (ranskaksi)
3. 1 2 3  La Truite (1982) *TCM*. Viitattu 17.3.2017. (englanniksi)
4. 1 2  La Truite *JP’s Box-Office*. Viitattu 17.3.2017. (ranskaksi)
5. 1 2 3  La Truite (1982) *Rotten Tomatoes*. Viitattu 17.3.2017. (englanniksi)
6. ↑  La Truite (1982) *Allmovie*. Viitattu 17.3.2017. (englanniksi)

Aiheesta muualla
----------------

* *La Truite* Internet Movie Databasessa. (englanniksi)
* *La Truite* Elonetissä.
* *La Truite* AllMoviessa. (englanniksi)
* *La Truite* AlloCinéssä (ranskaksi)
* *La Truite* UniFrancessa (ranskaksi)
* *La Truite* Rotten Tomatoes -sivustolla (englanniksi)